एक ओर पुलिसिया कार्यशैली पर सवाल उठते रहे हैं तो दूसरी ओर पुलिस अपनी संवेदनशीलता की मिसाल भी कायम करती रहती है. गोरखपुर में एक प्रेमी जोड़े के खिलाफ उन्हीं के घरवाले अड़े हुए थे. मामला समझकर थानेदार ने न केवल नाराज घरवालों को समझाया-बुझाया, बल्कि थाने में उनकी शादी रचवाई.
 कितने ही किस्से सुनने को मिलते हैं कि प्रेमियों की शादी में अड़ंगा डालने में पुलिस सबसे आगे रही. अक्खड़ पुलिसिया रवैये को देखते हुए शादी रोकने में उन्हीं की मदद ली जाती है. हालांकि कुछ पुलिसवाले अलग भी होते हैं. हाल ही में गोरखपुर में गगहा थाने के थानेदार ने ऐसी ही मिसाल पेश की है. उसकी मदद से बालिग प्रेमी युगल की मंदिर में शादी हो सकी.
 घटना कुछ ऐसी है कि गगहा थाना के कुसमौरा खुर्द के रामचंदर का अपने दूर की रिश्तेदार की बेटी वंदना से प्रेम प्रसंग चल रहा था. इस बात की जानकारी होने पर दोनों ही के घरवाले नाराज हो गए. उन्होंने रिश्ते का सख्त विरोध किया और फोन पर बातचीत, मेलजोल सब बंद कर दिया. नाराज और परेशान युवती भागकर प्रेमी के घर पहुंच गई. दोनों ही शादी की जिद पर अड़े हुए थे.
 शादी रुकवाने के लिए युवक के पिता ने गगहा थाने को सूचित कर दिया. हालांकि पिता की उम्मीदों के विपरीत थानेदार नीरज कुमार राय ने दोनों को बालिग जानने के बाद अलग ही पेशकश कर दी. उन्होंने युवती के घरवालों को शादी के लिए राजी कर लिया. थाना परिसर के मंदिर में ही प्रेमी जोड़े की शादी करवाई गई. (रिपोर्ट- अनिल सिंह)
.
 
एक ओर पुलिसिया कार्यशैली पर सवाल उठते रहे हैं तो दूसरी ओर पुलिस अपनी संवेदनशीलता की मिसाल भी कायम करती रहती है. गोरखपुर में एक प्रेमी जोड़े के खिलाफ उन्हीं के घरवाले अड़े हुए थे. मामला समझकर थानेदार ने न केवल नाराज घरवालों को समझाया-बुझाया, बल्कि थाने में उनकी शादी रचवाई. कितने ही किस्से सुनने को मिलते हैं कि प्रेमियों की शादी में अड़ंगा डालने में पुलिस सबसे आगे रही. अक्खड़ पुलिसिया रवैये को देखते हुए शादी रोकने में उन्हीं की मदद ली जाती है. हालांकि कुछ पुलिसवाले अलग भी होते हैं. हाल ही में गोरखपुर में गगहा थाने के थानेदार ने ऐसी ही मिसाल पेश की है. उसकी मदद से बालिग प्रेमी युगल की मंदिर में शादी हो सकी. घटना कुछ ऐसी है कि गगहा थाना के कुसमौरा खुर्द के रामचंदर का अपने दूर की रिश्तेदार की बेटी वंदना से प्रेम प्रसंग चल रहा था. इस बात की जानकारी होने पर दोनों ही के घरवाले नाराज हो गए. उन्होंने रिश्ते का सख्त विरोध किया और फोन पर बातचीत, मेलजोल सब बंद कर दिया. नाराज और परेशान युवती भागकर प्रेमी के घर पहुंच गई. दोनों ही शादी की जिद पर अड़े हुए थे. शादी रुकवाने के लिए युवक के पिता ने गगहा थाने को सूचित कर दिया. हालांकि पिता की उम्मीदों के विपरीत थानेदार नीरज कुमार राय ने दोनों को बालिग जानने के बाद अलग ही पेशकश कर दी. उन्होंने युवती के घरवालों को शादी के लिए राजी कर लिया. थाना परिसर के मंदिर में ही प्रेमी जोड़े की शादी करवाई गई. .